
ΠΡΑΞΗ 

ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

-Ρυθμίσεις για την εισαγωγή σπουδαστών στο πρώτο έτος σπουδών με 
το σύστημα των γενικών εξετάσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 44 παρ. 1 του Συντάγματος. 

2. Την έκτακτη περίπτωση, που δημιουργήθηκε από την απεργία 
των καθηγητών μέσης εκπαίδευσης, ενώ ακόμη δεν έχει ολοκληρωθεί 
το εκπαιδευτικό έργο του τρέχοντος σχολικού έτους. 

3. Την εξαιρετικώς επείγουσα ανάγκη έναρξης, διενέργειας και ολο¬ 
κλήρωσης της διαδικασίας των γενικών εξετάσεων για την εισαγωγή 
στα Ανώτατα Εκπαιδευτικά Ιδρύματα. 

4. Το απρόβλεπτο της ανάγκης αυτής, που οφείλεται αφενός στο ότι 
η ως άνω απεργία κηρύχθηκε τις παραμονές έναρξης της διαδικασίας 
των γενικών εξετάσεων και αφετέρου στο ότι οι καθηγητές δεν συμμορ¬ 
φώθηκαν, ως είχαν κατά το Σύνταγμα και την σχετική εκτελεστική του 
Συντάγματος κείμενη νομοθεσία, προς τη δικαστική απόφαση που κή¬ 
ρυξε την απεργία αυτή παράνομη και καταχρηστική, με πρόταση του 
Υπουργικού Συμβουλίου, αποφασίζουμε: 

Άρθρο 1. 

Κατάθεση τίτλου απόλυσης για τη συμμετοχή στις γενικές εξετάσεις 

1. Οι μαθητές που φοιτούν στην τελευταία τάξη Λυκείου κατά το 
σχολικό έτος διενέργειας των γενικών εξετάσεων, όσοι ήταν κανονικοί 
μαθητές της τάξης αυτής σε προηγούμενο σχολικό έτος και δεν έχουν 
αποκτήσει τον τίτλο απόλυσης μέχρι τη λήξη της προθεσμίας υποβολής 
δικαιολογητικών, οι «κατ’ ιδίαν διδαχθέντες», καθώς και οι λοιποί μα¬ 
θητές, που νόμιμα εξαιρούνται απότην υποχρέωση φοίτησης και που δι¬ 
καιούνται, σύμφωνα με τις ισχύουσες γι’ αυτούς διατάξεις, να λάβουν 
μέρος στις απολυτήριες εξετάσεις του διδακτικού έτους κατά το οποίο 
διενεργούνται οι γενικές εξετάσεις, οφείλουν να καταθέσουν τον τίτλο 
απόλυσής τους στην επιτροπή συγκέντρωσης και ελέγχου δικαιολογητι- 
κών του Λυκείου που κατέθεσαν το μηχανογραφικό τους δελτίο μέσα 
στην προθεσμία που ορίζεται με απόφαση του Υπουργού Εθνικής Παι¬ 
δείας και Θρησκευμάτων. Αν δεν προσκομισθεί ο τίτλος μέσα στην προ¬ 
θεσμία αυτή και ο υποψήφιος έχει μετάσχει στις γενικές εξετάσεις, η 
συμμετοχή του σ’ αυτές θεωρείται μη γενομένη και δεν επάγεται κανένα 
έννομο αποτέλεσμα, ενώ η σχετική βαθμολογία θεωρείται ότι δεν επι¬ 
τεύχθηκε ποτέ. 

Όσοι από τους μαθητές αυτούς φοιτούν σε ελληνικό λύκειο, κατά τη 
συμμετοχή τους στις γενικές εξετάσεις του έτους αποφοίτησής τους, εξε¬ 
τάζονται στα μαθήματα γενικής αξιολόγησης της δέσμης, που παρακο¬ 
λουθούσαν στο λύκειο τους. Οι μαθητές της τελευταίας τάξης Τεχνικού 
Επαγγελματικού Λυκείου και Ενιαίου Πολυκλαδικού Λυκείου, που δεν 
παρακολούθησαν μαθήματα γενικής αξιολόγησης, δεν δικαιούνται να 
συμμετάσχουν στις γενικές εξετάσεις των μαθημάτων αυτών, κατά το 
ίδιο σχολικό έτος. 


2. Η τυχόν συμμετοχή στις γενικές εξετάσεις υποψηφίου που ο τίτλος 
απόλυσης που κατέχει δεν του παρέχει το δικαίωμα συμμετοχής στις 
εξετάσεις αυτές, θεωρείται άκυρη και η βαθμολογία στα γραπτά δοκί¬ 
μια που τυχόν βαθμολογηθούν ως ουδέποτε επιτευχθείσα. 

Άρθρο 2. 

Πρόγραμμα γενικών εξετάσεων 

Το πρόγραμμα των γενικών εξετάσεων καταρτίζεται από την αρμό¬ 
δια υπηρεσία του Υπουργείου Εθνικής Παιδείας και Θρησκευμάτων. 
Στο πρόγραμμα αναφέρονται η ημερομηνία εξέτασης κάθε μαθήματος, 
η διάρκεια εξέτασης του μαθήματος και η ώρα προσέλευσης των υποψη¬ 
φίων στις αίθουσες των εξετάσεων. 

Άρθρο 3. 

Εξεταστικά κέντρα 

1. Κάθε εξεταστικό κέντρο λειτουργεί σε διδακτήριο ή διδακτήρια του 
ίδιου συγκροτήματος, που ορίζονται με απόφαση του οικείου νομάρχη ή 
του οριζομένου από αυτόν Διευθυντή Δευτεροβάθμιας Εκπαίδευσης. 

2. Ο οικείος νομάρχης γνωστοποιεί με ανακοίνωσή του τα εξετα¬ 
στικά κέντρα, τα εξεταστικά παραρτήματα και τις έδρες τους, καθώς 
κάι τα Λύκεια δευτεροβάθμιας εκπαίδευσης, εκκλησιαστικής εκπαίδευ¬ 
σης και τα ξένα στην Ελλάδα σχολεία, που λειτουργούν μέσα στα όρια 
της διεύθυνσης ή του γραφείου δευτεροβάθμιας εκπαίδευσης, των 
οποίων οι απόφοιτοι εφόσον είναι υποψήφιοι για επιλογή, οφείλουν να 
προσέλθουν σε κάθε εξεταστικό κέντρο. 

Άρθρο 4. 

Επιτροπές εξεταστικών κέντρων 
και εξεταστικών παραρτημάτων 

1. Με αποφάσεις του οικείου νομάρχη ή, του οριζομένου από αυτόν 
διευθυντή Δευτεροβάθμιας Εκπαίδευσης, σε κάθε εξεταστικό κέντρο και 
εξεταστικό παράρτημα καθορίζονται τα μέλη της και λειτουργεί επι¬ 
τροπή εξεταστικού κέντρου (Ε.Ε.Κ) ή επιτροπή εξεταστικού παραρτή¬ 
ματος (Ε.Ε.Π.) που αποτελείται: 

α) Από ένα διευθυντή λυκείου ή γυμνασίου ή εκπαιδευτικό της δευτε¬ 
ροβάθμιας εκπαίδευσης με βαθμό Α', ως πρόεδρο. 

β) Από ένα διευθυντή σχολείου Δ.Ε. ή καθηγητή με βαθμό Α’, ως 
αντιπρόεδρο και 

γ) Από τρεις (3) εκπαιδευτικούς λειτουργούς Δ.Ε., στους οποίους πε¬ 
ριλαμβάνονται οι δύο (2) χειριστές των οργάνων τηλεομοιοτυπίας, για 
τις Ε.Ε.Κ. και από ένα (1) εκπαιδευτικό λειτουργό Δ.Ε. για τις Ε.Ε.Π., 
ως μέλη. 

2. Με αποφάσεις της προηγουμένης παραγαράφου ορίζεται ο γραμ¬ 
ματέας της Ε.Ε.Κ. ή Ε.Ε.Π. και μέχρι τέσσερις (4) βοηθοί γραμματείς, 
που προέρχονται από το διδακτικό προσωπικό της Δ.Ε. ή από διοικητι¬ 
κούς υπαλλήλους των περιφερειακών υπηρεσιών του ΥΠΕΠΘ. Με 
όμοιες αποφάσεις ορίζονται τα αναπληρωματικά μέλη της επιτροπής, 
του γραμματέα και των βοηθών γραμματέων και μπορεί να αντικαθί¬ 
στανται οποιαδήποτε από τα πρόσωπα της προηγουμένης και της πα- 
ρούσης παραγράφου. 

Άρθρο 5. 

Επόπτες εξετάσεων 

Τη γενική εποπτεία των εξετάσεων και συντονισμό της διενέργειάς 
τους σε όλα τα εξεταστικά κέντρα και τα εξεταστικά παραρτήματα της 
δικαιοδοσίας τους έχουν οι προϊστάμενοι διευθύνσεων ή γραφείων Δ.Ε., 
ή εκπαιδευτικοί λειτουργοί Δ.Ε. με βαθμό Α', που ορίζονται με απόφαση 
του οικείου νομάρχη ή του οριζομένου από αυτόν Διευθυντή Δευτερο¬ 
βάθμιου; Εκπαίδευσης. 

Άρθρο 6. 

Ομάδες Επιτηρητών 

1. Με απόφαση του οικείου νομάρχη ή, του οριζομένου από αυτόν 
Διευθυντή Δευτεροβάθμιας Εκπαίδευσης ορίζονται οι επιτηρητές των 
εξεταζομένων για κάθε εξεταστικό κέντρο ή παράρτημα από εκπαιδευτι¬ 
κούς λειτουργούς της Δευτεροβάθμιου; ή Πρωτοβάθμιας ή Τριτοβάθ¬ 
μιου; ή Εκκλησιαστικής Εκπαίδευσης ή από μόνιμους δημόσιους υπαλ¬ 
λήλους. 

Στην περίπτωση που χρησιμοποιούνται επιτηρητές από τις παρα¬ 
πάνω κατηγορίες, που προέρχονται από άλλο νομό, ο ορισμός και η 
εκτός έδροις μετοικίνησή τους και πέροιν των επιτρεπομένων ημερών γί¬ 
νεται με απόφαση του νομάρχη της έδρας των μετακινούμενων. 

2. Δεν μπορεί να οριστεί ως επιτηρητής πρόσωπο που έχει ως εξετα¬ 
ζόμενο στο οικείο εξεταστικό κέντρο ή παράρτημα υποψήφιο, που συν¬ 
δέεται μαζί του με σχέση συγγένειας εξ αίματος ή εξ αγχιστείας μέχρι 
και τρίτου βαθμού ή σύζυγο. 

Άρθρο 7. 

Ορισμός μελών Επιτροπών Υγειονομικής 
εξέτασης και πρακτικής δοκιμασίας 

Τα μέλη των επιτροπών υγειονομικής εξέτασης και πρακτικής δοκι¬ 
μασίας για τη διεξαγωγή των γενικών εξετάσεων ορίζονται με αποφά¬ 
σεις του οικείου νομάρχή ή του οριζομένου από αυτόν Διευθυντή Δευτε¬ 
ροβάθμιου; Εκπαίδευσης. 

Άρθρο 8. 

Επανάληψη εξετάσεων 

Αν η διεξαγωγή των γενικών εξετάσεων σε ένα ή περισσότερα εξετα¬ 
στικά κέντρα και η ολοκλήρωση της εξεταστικής διαδικασίας μέχρι και 
την περάτωση της βαθμολογίας είναι ή καταστεί αδύνατη για αντικει- 
μενικούς λόγους, οι εξετάσεις στα συγκεκριμένα κέντρα επαναλαμβάνο- 
νται για τα αντίστοιχα μαθήματα με αποφάσεις του: Υπουργού Εθνικής 
Παιδείοις και Θρησκευμάτων που λαμβάνονται μετά από γνώμη της 
Κεντρικής Επιτροπής Γενικών Εξετάσεων (ΚΕΓΕ). Στις περιπτώσεις 
αυτές ο καθορισμός των ημερομηνιών διεξαγωγής των εξετάσεων γίνε¬ 
ται με όμοιες αποφάσεις του ίδιου Υπουργού και οι εποινοιληπτικές εξε¬ 
τάσεις διεξάγονται επί θεμάτων που ορίζονται από την Κεντρική Επι¬ 


τροπή Γενικών Εξετάσεων (ΚΕΓΕ). Κατά τα λοιπά εφαρμόζονται και 
επί των επαναληπτικών εξετάσεων του παρόντος άρθρου οι διατάξεις 
του Π.Δ. 57/1990 και της παρούσης Πράξεως Νομοθετικού Περιεχο¬ 
μένου. 

Άρθρο 9. 

Λήξη διδακτικού έτους 

1. Με απόφαση του Υπουργού Εθνικής Παιδείοις και Θρησκευμάτων 
δημοαιευομένη στην Εφημερίδα της Κυβερνήσεως, ορίζεται η ημερομη¬ 
νία λήξης του διδοικτικού έτους. 

2. Το διδαικτικό έτος για το σχολικό έτος 1989 - 1990παρατείνεται 
μέχρι 31ης Ιουλίου 1990. 

3. Η διάταξη της παραγράφου 8 του άρθρου 7 του Ν. 1865/1989 
εφαρμόζεται μόνον όταν οι αιναφερόμενες σε αυτή εργασίες παρέχονται 
μετά την ημερομηνία λήξης του διδακτικού έτους. 

Άρθρο 10. 

Καταργητικές διατάξεις 

1. Καταργείται κάθε άλλη διάτοιξη αντικειμένη στις διατάξεις της 
παρούσης Πράξεως Νομοθετικού Περιεχομένου. 

2. Ειδικότερα καταργούνται οι διατάξεις των άρθρων 1 παρ. 2, 11 

παρ. 1, 12 παρ. 2 και 5, 27 παρ. 1 και 2, 28, 29 και οι δύο πρώτες 
περίοδοι του άρθρου 34 παρ. 2 του Π.Δ. 57/1990 (Α' 24) και κάθε 
άλλη διάταξη του διατάγματος αυτού αντικειμένη στις διατάξεις της 
παρούσης Πράξεως Νομοθετικού Περιεχομένου. ~ 

Άρθρο 11. 

Η ισχύς της παρούσης Πράξεως Νομοθετικού Περιεχομένου, η οποία 
θα κυρωθεί νομοθετικά κατά το άρθρο 44 παρ. 1 του Συντάγματος, αρ¬ 
χίζει από της δημοσιεύσεώς της στην Εφημερίδα της Κυβερνήσεως. 

Αθήνα, 4 Ιουλίου 1990 

